Nicasi csata

Résztvevők| Galaktikus Birodalom | * Cora-Manda Szövetség
* Szövetség - inokgnitóban

Parancsnokok| * Dascolt Drageve nagymoff
* Cathos Ewax igazgató
* Seamax Farelon igazgató
* Seanor Omes igazgatóhelyettes
* Seth Del Ibaro ezredes

Haderők| * Birodalmi Flotta
	+ 17. Flotta
	+ Gracious csillagromboló
* Birodalmi Hadsereg
* Cora-Manda Szövetség fejvadászai
* Szövetségi Hadsereg
	+ ASF speciális nicasi különítmény

Veszteségek| * Kisebb veszteségek
* AT-ST és AT-AT lépegetők
* Rohamosztagosok
* Civilek
* Speciális nicasi különítmény
* Cora-Manda fejvadász céh
* Városok

A **Nicasi csata** a 72-es szektor első nyílt csatája volt, amelyben a Galaktikus Birodalom - választási nyeresége után - lerohanta  Nicas Prime-ot, ezzel hatása alá vonva azt.

Nicas Prime bár a végsőkig ki próbált tartani, még a Szövetség emberei sem tudták megmenteni. A bolygót irányító szindikátus, a Cora-Manda Szövetség vezére, Henclor generális is megadta magát - így a birodalmi bombázások befejeződtek, a szövetségiek elmenekültek.

Henclor később a 17. Flotta admirálisává vált, hűségét pedig sosem kérdőjelezték meg. Segítségével és Hartley ISB ügynök segítségével végül teljesen felszámoltak a Cora-Manda maradványait.

## **A csata története**

### **Előzmények**

#### **Egy viharos ülés kezdete a Szektor Szenátusban**

A minden hónapban kétszer ülésező Szektor Szenátus szokásos ülését kezdte megtartani, ez azonban gyorsan vitába fulladt. A második szenátusi választásokat a Galaktikus Birodalom RBF pártja nyerte, akik hozzá kívántak látni a kalózkodás mindennemű felszámolásához - ahogy az a programjukban is szerepelt.

#### **"Mindent a kalózok ellen"**

A Birodalom kalózkodás elleni tevékenységét az EKGRP is támogatta, azonban gyorsan felhívták Braxel Rolltune flottaadmirális (és házelnök) figyelmét arra a tényre, hogy a Birodalom célpontja valószínűleg Nicas Prime lesz. Nicas Primera pedig korábban - Omes igazgatóhelyettes által - a Szövetségi Különleges Erők (ASF) egy különleges műveleti csoportot különített el a Szövetségi Hadseregből, hogy segítsen fenntartani a rendet a feketepiaccal szemben.

Mindez egy titkos együttműködés segítségével jöhetett létre, amelyet Bergan Henclor generális intézett. Bár Henclor úgy formálta az ajánlatot, mintha valójában őt is érdekelné a kalózkodás visszaszorítása, igazából a Cora-Manda Szövetség fennhatóságát akarta biztosítani a többi bűnszervezet felett. Emiatt a generális hevesen ellenezte a művelet végrehajtását a Birodalom részéről, ugyanis pontosan tudta, hogy az a végüket jelentené. A Szövetség nem volt elég erős ahhoz, hogy nyíltan kiálljanak a Birodalom ellen, illetve egyelőre nem is keresték a konfliktust.

#### **Az ülés vége, zavargások**

Az ülés során a Cora-Manda többször rágalmazta a Birodalom kijelentéseit és az RBF-et is felelősségre akarta vonni, amiért kizáratták őket a KEB-ből. A Szövetség nem lépett harsányabban közbe, de szenátoraik közt már ekkor is voltak olyanok, akik szerint a Birodalom csupán előretolt bástyát akar az inváziós tervei megsegítésére.

Az ülés végén a Cora-Manda képviselői ordibálni kezdtek és elhagyták az üléstermet. Az EKGRP egy része is velük tartott. A bár Házelnök berekesztette az ülést, az RBF vezetése biztosította a Szövetséget, hogy a hadműveletet mindenképpen el fogják kezdeni.

### **Az ostrom**

 —Omes igazgató  Henclor generálisnak az ostrom megkezdése előtt

Az ostrom a délutáni órákban kezdődött, a 17. Flotta megérkezésével. A hajók, megérkezésük után negyed órával teljesen felőrölték az ellenség fejvadászokból és csempészekből álló hajóhadát, az űrben így hamar végetért a küzdelem.

A felszíni csapás az ostrom 2. szakasza volt, ez azonban már nem ment ennyire könnyen a Birodalmi Hadseregnek. A műveleti parancsnokok terveit jócskán kersztülhúzta az, hogy a nicasiak a Prime City alatt összefutó csatornarendszerben kerestek menedéket és építettek ki védelmet. A Szövetségi hadsereg felségjelzés nélküli katonáinak támogatása ugyancsak nemvárt tényező volt.

#### **A Szövetség csapdája**

A Birodalom Prime City-t vette célba, gyorsan akartak végezni a fővárosban, utána pedig várni arra, hogy a planéta feladja magát. Számításaikkal ellenben azonban a városi környezetben az AT-ST és AT-AT lépegetők korántsem voltak annyira efektívek a gerillák ellen, így taktikai visszavonulásra kényszerültek. Omes igazgatóhelyettes javaslatára a szövetségiek robbanóanyagot hordtak be abba az alagútszárnyba, amely felett a birodalmi előrenyomulás második szakaszának megkezdését sejtették. A terv bevált.

A második előrenyomulás során a Birodalom több lépegetőt és katonát is elveszített a robbantás miatt, így a felszíni csapatokat irányító Trevor őrnagy további támogatást kért a flottától. A Flottából így kivált az Arcatann, a Solaris, a Gracious és a Berserker csillagromboló, hogy felszíni bombázással segítsen a lent küzdelemet vívóknak. Bár a bombázás nagy károkat okozott, a törmelékek közt csak még nehezebb volt a gerillák ellen küzdeni, így a légicsapást többször is megismételték.

Mivel ezek hatékonysága többoldalról is kérdést vetett fel, Drageve nagymoff és Ewax igazgató javaslatára választás elé állították az ellenséget. Felajánlották, hogy befejezik a város bombázását, ha leteszik a fegyvert. Amennyiben ez nem történik meg, további 3 város fog a bekövetkező csapás áldozatául esni.

#### **Végkifejlet és lezárás**

 —A csillagrombolókról sugárzott adás egy részlete

A bombázás kezdetéig a Birodalom egy üzenetet sugározott, amely megismételte a végén, hogy még hányszor fogják ezt bemondani, mielőtt a csapást megkezdik. Henclor generális már korábban is hezitált a döntés meghozása kapcsán, de a szövetségi különítményt vezető Omes folyamatosan bizonygatta őt, hogy képesek lesznek megnyerni a küzdelmet és a Birodalom átverheti őket bármikor, nembeszélve arról, hogy az életükbe is kerülhet egy ilyen akció.

A generális túl sokáig habozott: mire megindult, hogy felvegye a kapcsolatot a birodalmi erőkkel, azok már hozzáláttak a városok és a főváros lebombázásához is.

Végül Henclor egy épségben maradt szállítóhajó segítségével dokkolt és a Gracious fedélzetén, ahol megadta magát, szolgálatait pedig felajánlotta a Birodalomnak. A vártakkal ellentétben a hajók befejezték a tüzelést mindenhol, a Hadsereg pedig leállt az előrenyomulással. A Birodalom adásai innentől kezdve azt sugározták, hogy a küzdelemnek vége, létrejött egy megállapodás Henclor és Drageve közt Nicas Prime ügyében.

Omes árulásnak tartotta, amit Henclor tett, így még megmaradt embereit összefogta és a kialakult helyzet hevében 3 civil transzporttal együtt elhagyták Nicast. Az egyik transzport hajtóműmeghibásodás miatt sosem jutott át a birodalmi blokádon, a másik kettő épségben landolt Nareden a túlélőkkel.

### **A csata jelentősége**

Nicas Prime a későbbiekben birodalmi fennhatóság alá került, de az újjépítések és a lakosság hozzászoktatása a Birodalomhoz még egy évig eltartott. Több időt emésztett fel az is, hogy felszámolják a bolygón tanyát vert mandalore-i fejvadász céhek maradványait is, illetve Henclor teljesen elvarrja az itteni szálait.

A csata után nemsokkal létrejött a DBSZ, amely a Birodalom egyik próbálkozása volt a lakosság kárpótlására.